《打鱼网叹》
宋代·张侃

山川信美何处无，只许渔翁把茅居。四时风月俱占断，诗人琢句空长吁。

渔翁平生家累重，得鱼入市日曈眬。裹盐籴米了晨炊，依旧寻鱼波汹涌。

山川虽好侬不知，只知取利他何为。群居出巧结新网，名以拦江纵所施。

鲤鲂未免仅出入，切勿因香恋微湿。破坏好景是渔翁，不用健羡琢句工。

圣人设险今重险，取与不取戒以渐。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。